《回舟次黄天荡》
清代·薛锦堂

凉飙飒飒失寒星，目送征帆渡远汀。古月平分千里白，悬崖横削半江青。

握中子孰争先下，弦外音堪隔晚听。多少邻舟齐按拍，只愁依旧作浮萍。

作者简介：薛锦堂，（1771--1839），字播珊，或作捂衫，一字旦华，号芗圃。清金匮人。嘉庆四年(1799)邑庠生。究心汉学,奉郑、许为圭臬。著有《芗圃吟草》、《清节楼诗钞》。